हिजबुल मुजाहिद्दीन के सदस्य कमरुज्जमा उर्फ मो. हुरैस को असोम से उसके दोस्त और रिश्तेदार ही रकम पहुंचाते थे। इस फंडिंग से ही वह अपने मिशन को पूरा करने में लगा हुआ था। गिरफ्तारी से 25 दिन पहले दो बार में एक लाख 30 हजार रुपये कमरुज्जमा तक पहुंचाए गए थे। इन दोस्तों से वह ई-मेल के जरिए ही बात करता था। यह खुलासा शुक्रवार को रिमांड के पहले दिन आतंकी से पूछताछ में हुआ। एटीएस की टीम ने उससे करीब तीन घंटे तक लगातार पूछताछ की। उधर, एटीएस की एक टीम दोपहर दो बजे असोम के लिए रवाना हो गई।